Магія кіно часам настолькі заварожвае, што міжволі хочацца прыняць удзел у захапляючых дзеяннях разам з галоўнымі героямі стужкі. У эру камп’ютарных тэхналогій аматары фільмаў рэальна наблізіліся да гэтай запаветнай мары. Напрыканцы снежня ўпершыню ў кінатэатры “Радуга” пінскім прыватным гандлёвым прадпрыемствам “Аўтамайдан” у малой глядзельнай зале быў усталяваны атракцыён “5D”, які ператварае звычайны кінасеанс у сапраўднае захапляючае шоу.